

 **กมธ.การปกครอง ศึกษาดูงานการพัฒนาจังหวัดบุรีรัมย์**

คณะกรรมาธิการการปกครอง สภาผู้แทนราษฎร โดย นายชัย ชิดชอบ ประธานคณะกรรมาธิการการปกครอง นำคณะกรรมาธิการฯ เดินทางไปประชุมและศึกษาดูงานเกี่ยวกับ แผนยุทธศาสตร์การพัฒนาจังหวัด และการบริหารงานจังหวัดแบบบูรณาการของจังหวัดบุรีรัมย์ ในวันพฤหัสบดีที่ ๓๑ ตุลาคม ถึง วันเสาร์ที่ ๒ พฤศจิกายน ๒๕๕๖ ณ จังหวัดบุรีรัมย์ พร้อมทั้งติดตาม ผลการแก้ไขปัญหาเรื่องร้องเรียนของนายสำราญ เทพไทอำนาย และราษฎรตำบลพุทไธสง อำเภอพุทไธสง จังหวัดบุรีรัมย์ ที่ขอความเป็นธรรม กรณีกรมศิลปากรและสำนักศิลปากรที่ ๑๒ นครราชสีมา ประกาศขึ้นทะเบียนกำหนดเขตที่ดินโบราณสถานเมืองพุทไธสง ทับซ้อนกับที่ดินทำกินของราษฎร และกรมธนารักษ์ดำเนินการปักหลักเขตที่ราชพัสดุบริเวณกำแพงเมือง – คูเมือง เมืองพุทไธสง ทับซ้อนและขยายเขตพื้นที่ ในที่ดินของราษฎรเกินจากประกาศของกรมศิลปากร

-------------------------------